OpenLLM-France/wikimedia huggingface dataset:
# Llista blanca

Una llista blanca, llista d'aprovació o Whitelist en anglès és una llista o registre d'entitats que, per una raó o altra, poden obtenir algun privilegi particular, servei, mobilitat, accés o reconeixement. Per contra la llista negra o blacklisting és la compilació que identifica qui es deneguen, no reconeguts o obstaculitzats.

## Llistes blanques d'aplicacions

Una tendència emergent en el combat de Virus informàtics i malware és la utilització de llistes blanques d'aplicacions o programes informàtics considerats segurs per a ser executats, bloquejant els altres. Alguns consideren aquesta tendència com una seguretat superior basada en signatura digital que millora la seguretat dels antivirus, basada generalment en llistes negres.
Aquests programes disposen d'un sistema de control administratiu sobre la llista blanca per prevenir la inclusió de possibles malware però ells no poden aturar els processos que ja estan corrent que podrien arribar a obtenir accés privilegiat (i, per tant passen per sobre del control de llista blanca).

## Llistes Robinson

* Les llistes Robinson són un tipus de llista blanca: llistes de persones que no desitgen rebre publicitat no sol·licitada i són vàlides per al correu postal o electrònic, missatges SMS, telèfon i fax. En aquells països en què hi ha l'empresariat s'ha compromès a respectar aquest desig. Alguns critiquen l'existència de tals llistes amb l'argument que la publicitat pot ser enviada només a les persones que expressament la sol·liciten.

## Vegeu també

* Llista negra
* Llista grisa
* FIVA

## Referències

* ↑ http://www.sans.org/reading_room/analysts_program/McAfee_09_App_Whitelisting.pdf
* ↑ http://www.darkreading.com/document.asp?doc_id=160433 Arxivat 2019-12-12 a Wayback Machine.
* ↑ http://www.eweek.com/c/a/Security/Application-Whitelisting-Gains-Traction/
* ↑ Vamosi, Robert. Will you be ditching your antivirus app anytime soon? (en anglès). CNET, 21/7/2008 [Consulta: 22 març 2010]. Arxivat 2012-10-24 a Wayback Machine.
* ↑ http://cve.mitre.org/cgi-bin/cvename.cgi?name=CVE-2010-3081 un exemple

## Enllaços externs

* List of email Whitelist services
* #Whitelist Llista Blanca - Glossari Sophos Arxivat 2011-07-20 a Wayback Machine.
# And Thou Shalt Trust... The Seer

And Thou Shalt Trust... The Seer és el primer àlbum que va treure al mercat el grup alemany Haggard després de publicar algunes demos i singles d'un estil Death Metal experimental poc inspirat.
Aquest àlbum, produït a Múnic i publicat amb el segell Last Episode, marca un canvi, passant a oferir un estil molt més sofisticat. El conjunt alemany esdevingué el primer grup de metall clàssic/orquestral/simfònic del món. Així doncs, s'embarca en una carrera clàssica després de 4 anys amb death metal tot afegint al grup com a membres permanents un violinista, un violoncel·lista, una soprano i un pianista. Augmentant el nombre de components a 16, es converteix en una impressionant orquestra que és la que treu al mercat aquest àlbum.
El tema principal de l'obra se centra en el personatge de Michel de Notredame, més conegut com a Nostradamus, durant els temps de la Pesta Negra. Per donar consistència a l'atmosfera, i com a grup de metal simfònic, es combinen les veus guturals amb les veus de soprano, mentre que el so de l'arpa simbolitza el crit amarg d'aquells que viuen com a maleïts. Aquest fil argumental serà el mateix que tindrà el seu proper àlbum Awaking the Centuries.
L'àlbum es publicà el 15 d'octubre del 1997 i aconseguí força popularitat a Alemanya, i especialment a l'Amèrica del Sud, on el grup gaudeix de molta popularitat.

## Components

* Asis Nasseri - Vocalista, Veus Guturales i Guitarres
* Luz Marsen - Bateria i Timbals
* Andi Nad - Baix
* Danny Klupp - Guitarres i Guitarres Acústiques
* Karin Bodenmüller - Vocalista (Soprano)
* Sasema - Vocalista (Soprano)
* Florian Schnellinger - Vocalista (Baix)
* Hans Wolf - Piano, Címbal, Teclats
* Kathrin Pechlof - Arpa
* Kerstin Krainer - Violí
* Steffi Hertz - Viola
* Kathrin Hertz - Violoncel
* Christoph V. Zastrow - Flauta
* Robert Müller - Clarinet
* Florian Bartl - Oboè
* Fiffi Fuhrmann - Cromhorn

## Col·laboracions

* Schalleluja Coro de Cámara - Ulrich Hermann - Director
* Annelies Jentsch - Soprano
* Moni Hollmann - Soprano
* Deborah Kabalo - Soprano
* Helga Neumayer - Soprano
* Christine Pachmann - Soprano
* Margit Flamme - Contralt
* Henrike Schulz - Contralt
* Gudrun Tröbs - Contralt
* Gudrun Zielinski - Contralt
* Ulrich Hermann - Tenor
* Hermann F. Latka - Tenor
* Jürgen Sum - Contratenor
* Rolf V. Criegern - Baix (veus)
* Manfred Eilers - Baix (veus)
* Uli Francke - Baix (veus)
* Günter Hautzinger - Baix (veus)

## Cançons

* The Day As Heaven Wept (05:47)
* Origin of a Crystal Soul (05:55)
* Requiem In D-Minor (02:08)
* In A Pale Moon's Shadow (09:38)
* Cantus Firmus In A-Minor (02:32)
* De La Morte Noire (08:02)
* Lost (Robin's Song) (04:25)
* A Midnight Gathering (02:59)
# Sèrra de Sendrosa

La Sèrra de Sendrosa és una serra situada al municipi de Naut Aran a la comarca de la Vall d'Aran, amb una elevació màxima de 2.482 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Sumerigrama

Sumerigrama és el nom que es dona a un caràcter o grup de caràcters cuneïformes sumeris utilitzats com ideogrames o logogrames en lloc de sil·labogrames per a escriure un idioma diferent del sumeri, com l'accadi o l'hitita. La seva freqüència depèn del període, estil o gènere.
D'acord amb la convenció moderna, els sumerigrames es transcriuen amb lletres majúscules, amb punts que separen els signes. Una paraula escrita en accadi que es fa servir ideogràficament per escriure un idioma diferent de l'accadi (com pot ser l'hitita), es diu accadigrama.
La majoria dels signes tenen uns quants sons i, per tant, uns quants significats. Els lectors de textos assiris o hitites poden llegir el so del sumerigrama sense saber gens de sumeri. El superíndex d'abans de la paraula es diu determinatiu, i aclareix el significat de la paraula.
Per exemple, el nom babilònic Marduk s'escriu amb sumerigrames com LAMMA. I el nom hitita Kurunta s'escrivia LAMMA (𒀭𒆗). LAMMA és el sumerigrama per a ‘cérvol’, animal associat al déu luvi Kurunta.
A les cartes d'Amarna, la «Senyora dels lleons» és el nom d'una reina mare babilònica, escrit com NIN.UR.MAH.MEŠ, que vol dir NIN (𒊩𒌆, ‘senyora’) i UR.MAH.MEŠ (‘dels lleons’).
* Sumerigrama del signe NIN (‘senyora’)
* Tauleta administrativa de Jemdet Nasr
* Contracte sumeri de venda d'un camp i una casa, c. 2600 a.C.
* Cilindre de Gudea

## Referències

* ↑ Fortson, Benjamin W. Indo-european language and culture: an introduction. 2. John Wiley and Sons, 2009, p. 177. ISBN 9781405188968.

## Vegeu també

* Cuneïforme hitita
* Transcripció dels jeroglífics
# Serrat de Folguerons

La Serrat de Folguerons és una serra situada al municipi d'Amer a la comarca de la Selva, amb una elevació màxima de 795 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# (6) Hebe

(6) Hebe és un asteroide molt gran del cinturó d'asteroides. Té una superfície brillant i està compost de metall. És de níquel-ferro amb roques de silicats. Va ser el sisè asteroide descobert, l'1 de juliol de 1847 des de Driesen. Va ser el segon i últim asteroide descobert per Karl Ludwig Hencke, que també va trobar (5) Astrea. Va ser batejat en honor d'Hebe, deessa grega de la joventut.
El 5 de març de 1977, Hebe va ocultar Kaffaljidhma (γ Cetus), una estrella de tercera magnitud moderadament brillant. No s'ha informat de cap altra observació d'ocultacions per Hebe. Com a resultat d'aquesta ocultació, P. D. Maley va anunciar el descobriment d'un petit satèl·lit al que és anomenat Jebe. No obstant això, aquest descobriment no ha estat confirmat.

## Referències

* 1 2 3 4 5 6 «JPL Small-Body Database». [Consulta: 16 octubre 2023].
* ↑ Afirmat a: JPL Small-Body Database.
* ↑ Afirmat a: Dictionary of Minor Planet Names (sisena edició revisada i ampliada). Pàgina: 13. Editorial: Springer Science+Business Media. Llengua del terme, de l'obra o del nom: anglès.
* 1 2 3 4 5 6 7 8 «JPL Small-Body Database». [Consulta: 3 novembre 2024].
* ↑ URL de la referència: http://www.aanda.org/index.php?option=article&access=standard&Itemid=129&url=/articles/aa/pdf/2001/29/aa10228.pdf.

## Bibliografia

* Planetary Data System Small Bodies Node, lightcurve parameters Arxivat 2006-06-14 a Wayback Machine. (anglès)
* M. J. Gaffey & S. L. Gilbert Asteroid 6 Hebe: The probable parent body of the H-Type ordinary chondrites and the IIE iron metorites, Meteoritics & Planetary Science, Vol. 33, p. 1281 (1998).(anglès)
* A. Morbidelli et al Delivery of meteorites through the ν₆ secular resonance, Astronomy & Astrophysics, Vol. 282, p. 955 (1994).(anglès)
# Adolfo Rodríguez Saá

Adolfo Rodríguez Saá (nascut el 25 de juliol de 1941) és un polític argentí que governà Argentina durant 7 dies el 2001.
Germà de l'actual Governador de San Luis, Alberto Rodriguez Saá. Peronista, va ocupar la governació de la província de San Luis durant 18 anys, entre el 1983 i 2001. En el 2001, després de la fi del interinat de Ramón Puerta, va ser elegit president interí de la Nació en sessió conjunta del Congrés de la Nació Argentina.
El govern de Rodríguez Saá va durar només 7 dies. Durant aquest període va resoldre la cessació de pagaments del deute extern amb els creditors privats. Va renunciar al càrrec, deixant lloc al president de la Camára de Diputats del Congrés, Eduardo Camaño. Es va postular a les eleccions presidencials de 2003, obtenint el quart lloc.
# Andal

Andal fou una antiga província del Cayor situada al que avui dia és el departament de Tivaouane a la regió de Thiés a pocs quilòmetres al nord-est de Mboro.
La província fou cedida a França pel damel Madiodo en un tractat del 4 de desembre de 1863.
# Sèrra des Bandolèrs

La Sèrra des Bandolèrs és una serra situada al municipi de Naut Aran a la comarca de la Vall d'Aran, amb una elevació màxima de 2.331 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Can Puig-rodonell

Can Puig-rodonell és una masia a un altitud de 156 m al vessant sud del Puig Rodonell al municipi de Brunyola i Sant Martí Sapresa, a la comarca catalana de la Selva.
Pertanyia a l'antic veïnat d'Ermedans. El primer esment escrit data del 1289. L'any 1530 Jaume Puig és senyor útil i fa capbrevació a l'Almoina. Antigament la casa se situava sobre un turó que té la base arrodonida, d'aquí deu venir el nom.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Teixidor, Ricard «La toponímia de l'antic veïnat d'Ermedans, de Brunyola (s. XVI-XVII)». Quaderns de la Selva, 23, 2011, pàg. 175-188.
* ↑ Teixidor, 2011, p. 185.
# Exoporis

Els exoporis (Exoporia) són un infraordre de lepidoptères primitius del subordre dels glossats (Glossata). Són un grup natural o clade. Els seu grup germà és l'infraordre dels heteroneures (Heteroneura).

## Característiques

Es caracteritzen pel seu aparell reproductor femení únic que té un solc extern entre l'ostium bursae i l'ovípor pel qual l'esperma es transfereix a l'òvul, en lloc de tenir una obertura comuna (cloaca) pels òrgans copuladors i per l'ovipositor (posta d'ous) com en altres no ditrisis, o amb obertures separades enllaçades internament per un conducte seminal com els ditrisis.

## Taxonomia

L'infraordre dels exoporis inclou 636 espècies repartides en sis famílies i dues superfamílies:

### Superfamília Mnesarchaeoidea Eyer, 1924

* Família Mnesarchaeidae Eyer, 1924

### Superfamília Hepialoidea Stephens, 1829

* Família Palaeosetidae Turner, 1922
* Família Prototheoridae Meyrick, 1917
* Família Neotheoridae Kristensen, 1978
* Família Anomosetidae Tillyard, 1919
* Família Hepialidae Stephens, 1829

## Referències

* ↑ Nielsen, E.S., Robinson, G.S. and Wagner, D.L. 2000. Ghost-moths of the world: a global inventory and bibliography of the Exoporia (Mnesarchaeoidea and Hepialoidea) (Lepidoptera) Journal of Natural History, 34(6): 823-878.
* ↑ Kristensen, N.P., (1999) [1998]. The non-Glossatan Moths. Ch. 4, pp. 41–62 in Kristensen, N.P. (Ed.). Lepidoptera, Moths and Butterflies. Volume 1: Evolution, Systematics, and Biogeography. Handbook of Zoology. A Natural History of the phyla of the Animal Kingdom. Band / Volume
* ↑ van Nieukerken et al. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 2011, pàg. 212–221.
# Los Pantones

Pantones és una banda de Punk Rock nascuda al gener del 2010 a Madrid.

## Discografia

* Ruido Rosa (Subterfuge, 2012)
* ¿Quién Quiere Primavera? (Subterfuge, 2014)

## Referències

* ↑ http://lafonoteca.net/grupos/pantones
* ↑ http://lafonoteca.net/grupos/pantones/discos
# Andijk

Andijk és un antic municipi de la província d'Holanda Septentrional, al centre-oest dels Països Baixos. L'1 de gener de 2009 tenia 6.474 habitants repartits per una superfície de 47,69 km² (dels quals 26,51 km² corresponen a aigua). Des de l'1 de gener de 2011 forma part del municipi de Medemblik. Limita a l'oest amb Wervershoof, a l'est amb Enkhuizen, i al sud amb Stede Broec.

## Centres de població

* Bangert
* Kerkbuurt
* Centrum Zuid
* Centrum
* Andijk West
* Andijk Oost
* Fruittuinen
* Mantelhof

## Ajuntament

* CDA - 4 regidors
* PvdA - 3 regidors
* VVD - 3 regidors
* GroenLinks - 2 regidors
* ChristenUnie - 1 regidor

## Enllaços externs

* www.andijk.nl Arxivat 2007-04-04 a Wayback Machine.
# Sèrra deth Lastoar

La Sèrra deth Lastoar és una serra situada al municipi de Naut Aran a la comarca de la Vall d'Aran, amb una elevació màxima de 2.525 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Factura

La factura és el document emès pel venedor quan es produeix la venda de mercaderies o la prestació de serveis, en el qual s'especifiquen els productes o serveis, les seves característiques i l'import de l'operació.

## Referències

* ↑ «factura». Diccionari de la llengua catalana de l'IEC. Institut d'Estudis Catalans.
# L'Argimon

L'Argimon és una muntanya de 464 metres que es troba al municipi de Riudarenes, a la comarca de la Selva.
Al cim podem trobar-hi un vèrtex geodèsic (referència 300105001).
Aquest cim està inclòs al llistat dels 100 cims de la FEEC.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Premissa

Una premissa és cadascuna d'ambdues proposicions d'un sil·logisme que donen lloc a la conclusió d'aquest. Les premisses són expressions d'un raonament lògic que afirmen alguna cosa i que poden ser veres o falses. Una suposició prèvia a un raonament és una premissa i, si és tal en la qual es basa tota una ciència aleshores és un axioma.
Una premissa major (que conté el terme major, predicat de la conclusió) i una premissa menor (que conté el terme menor, que fa de subjecte en la conclusió). Per exemple:
* Tots els mamífers són animals de sang calenta (premissa major).
* Tots els humans són mamífers (premissa menor).
* Per tant, tots els humans són animals de sang calenta (conclusió).
En els raonaments no deductius de caràcter inductiu, la conclusió s'obté per generalització, a partir de diverses premisses particulars. Per exemple, a partir d'una sèrie d'observacions (el coure és un metall i un bon conductor de l'electricitat; el ferro és un metall i un bon conductor de l'electricitat, etc.) es conclou, per inducció, que tots els metalls són bons conductors de l'electricitat.
A vegades, per assolir la conclusió d'un raonament cal usar premisses subsidiàries, és a dir, suposar més informació de la que el raonament té en compte. Per exemple, partir del contrari del que es vol demostrar. Si d'aquest supòsit es demostra un absurd, aleshores es pot afirmar la conclusió sense problemes.

## Referències

* ↑ «Premissa». Gran Enciclopèdia Catalana. Barcelona: Grup Enciclopèdia Catalana.
* ↑ The Cambridge Dictionary of Philosophy. 2a edició. Cambridge: Cambridge University Press, 1999, p. 43. ISBN 0-521-63136-X. «Argument: a sequence of statements such that some of them (the premises) purport to give reasons to accept another of them, the conclusion»
# Sèrra Sascorjada

La Sèrra Sascorjada és una serra situada al municipi de Vielha e Mijaran a la comarca de la Vall d'Aran, amb una elevació màxima de 2.446 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Verbo

Verbo és una pel·lícula espanyola dirigida per Eduardo Chapero-Jackson protagonitzada per Alba García i Miguel Ángel Silvestre. Fou presentada al Festival de Cinema Fantàstic de Sitges.

## Argument

Sara és una jove i tímida heroïna del segle XXI que comença a intuir que en el món ha d'existir alguna cosa més que la seva trista vida. Llavors comença a trobar una sèrie d'inquietants missatges, grafittis i pistes d'algú anomenat "Líriko" que l'empenyen a entrar en una nova dimensió, perillosa i terrorífica, en la qual haurà d'iniciar un viatge per a salvar la seva vida. En el transcurs d'aquest esdevenir pertorbador però ple d'aventures, Sara trobarà un nou repte: la manera de canviar el seu món.

## Repartiment

* Alba García - Sara
* Miguel Ángel Silvestre - Lírico
* Najwa Nimri - Inés
* Macarena Gómez - Prosak
* Verónica Echegui - Medussa
* Nasser Saleh - Darío
* Adam Jezierski - Foco
* Manolo Solo - Professor
* Fernando Soto - Rafa
* Víctor Clavijo - Tótem
* Michelle Asante - Night
* Peter Peralta - Adolescent japonès
* Djédjé Apali - Hermes
* Sergio Villalba - Hugo

## Concepció

El seu director denomina a la pel·lícula com una rondalla contemporània d'autoconeixement en la qual Sara, una adolescent de l'extraradi de qualsevol ciutat, amb una família aparentment normal, emprèn un viatge des d'aquest hàbitat tan desarrelat a la recerca d'informació i respostes que el seu entorn no li dona. En el transcurs d'aquest viatge, Sara trobarà un nou repte: el de canviar el món.
Chapero-Jackson es va inspirar en les obres de Hayao Miyazaki i en la pel·lícula de Henry Selick Coraline.

## Cançons

La banda sonora original de la pel·lícula va ser publicada per Quartet Records i composta per Pascal Gaigne (que es va encarregar de bandes sonores com la de AzulOscuroCasiNegro) a excepció dels temes Verbo i Palabras, del raper Nach (produïts per Baghira), sent el primer un tema inèdit per a la pel·lícula. A més, l'actriu Alba García presta la seva veu en dos temes, extrets directament de la pel·lícula.

## Nominacions

Als XXVI Premis Goya fou nominat al millor director novell, millor actriu revelació i a la millor cançó original.

## Referències

* ↑ Eduardo Chapero-Jackson, director de 'Verbo': "Los jóvenes están desilusionados", 20 Minutos, 3 de novembre de 2011
* ↑ Chapero Jackson hace de 'Verbo' una fábula "quijotesca" sobre la adolescencia, 9 d'octubre de 2011
* ↑ En el rodaje de 'Verbo' a Fotogramas
* ↑ «Ressenya en La Butaca». Arxivat de l'original el 2011-12-15. [Consulta: 29 juny 2020].
* ↑ Verbo al web dels Goya

## Enllaços externs

* Verbo a Días de cine, rtve.es
# Masserres

Masserres és una serra situada al municipi de Santa Coloma de Farners a la comarca de la Selva, amb una elevació màxima de 160 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Marmota

Les marmotes (Marmota) són un gènere de mamífers de la família dels esciúrids. Viuen a l'alta muntanya a l'hemisferi nord. Són rosegadors de mida mitjana, una mica més grossos que els gats domèstics, de potes curtes i cos ample que els proporcionen un aspecte força rabassut.

## Hàbits

Són animals colonials de costums diürns, estretament emparentats amb els esquirols però que viuen a terra. S'amaguen en galeries o entre els rocs. S'alimenten d'herbes, baies, líquens, molsa, rels i flors.
N'hi ha 14 espècies vivents, totes distribuïdes únicament en l'hemisferi nord. Les que es poden veure avui dia al Pirineu corresponen a l'espècie Marmota marmota, anomenada comunament marmota alpina, probablement perquè és dels Alps des d'on les portaren al Pirineu.
Les marmotes són un plat apreciat a la gastronomia de Mongòlia.

## La marmota al Pirineu

La marmota s'havia extingit dels Pirineus fa 15.000 anys, però fou repoblada a mitjans del segle passat, amb 400 exemplars de marmota alpina provinents de la zona de la Vanoise i d'altres de la zona de Maljasset.
Avui en dia les poblacions pirinenques han arribat als 10.000 exemplars, malgrat el teòric problema de la baixa diversitat genètica que tenen.

## Taxonomia

* Subgènere Marmota
** Marmota marmota - marmota alpina
** Marmota baibacina - marmota d'estepa
** Marmota bobak - marmota bobac
** Marmota broweri - marmota d'Alaska
** Marmota camtschatica - marmota de Kamtxatka
** Marmota caudata - marmota cuallarga
** Marmota himalayana - marmota de l'Himàlaia
** Marmota menzbieri
** Marmota monax - marmota monax, marmota canadenca
** Marmota sibirica - marmota siberiana, marmota de Mongòlia, tarvaga
* Subgènere Petromarmota
** Marmota caligata - marmota argentada
** Marmota flaviventris
** Marmota olympus
** Marmota vancouverensis - marmota de l'illa de Vancouver

### Marmotes extintes

S'han trobat fòssils de les marmotes següents:
* Marmota arizonae Arizona
* Marmota minor Nevada
* Marmota robusta Xina
* Marmota vestus Nebraska

## Galeria

* Marmota flaviventris
* Marmota monax a Ottawa, Ontario
* Marmota caligata), Mt. Rainier National Park
* Marmota alpina al Massif des Écrins
* Marmota bobak
* Marmota olympus
* Marmota camtschatica
* Marmota caudata, Pakistan
* Marmota himalayanus, Bhutan
* Marmota baibacina, Altai, Kazakhstan
* Marmota sibirica

## Referències

* 1 2 «Marmota». Gran Enciclopèdia Catalana. Barcelona: Grup Enciclopèdia Catalana.
* ↑ Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
* ↑ «Boodog: Hot stones in stomach». Cuisine of Mongolia. [Consulta: 27 novembre 2009].
* ↑ «Les marmotes s'assenten al Pirineu tot i la trava genètica».

## Enllaços externs

* The Marmot Burrow
* International Marmot Network
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Andre

Andre és una pel·lícula estatunidenca de George Miller estrenada el 1994.

## Argument

La història d'Andre, un bebè otàrid orfe, la mare del qual ha estat morta per pescadors. Un dia, després de ser recollit per la família Whitney en un petit poble de pescadors, Andre es converteix en el millor amic de Toni...

## Repartiment

* Keith Carradine: Harry Whitney
* Chelsea Field: Thalice Whitney
* Tina Majorino: Toni Whitney
* Joshua Jackson: Mark Baker
* Shane Meier: Steve Whitney
* Aidan Pendleton: Paula Whitney
* Keith Szarabajka: Billy Baker
# Agulles de Bassiero

Les Agulles de Bassiero és una muntanya de 2.748 metres que es troba al municipi d'Espot, a la comarca del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Mont-rocós

El Mont-rocós és una serra situada al municipi de Vidreres a la comarca de la Selva, amb una elevació màxima de 170 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya